
NR. 2596/18.04.2023
RAPORT DE SPECIALITATE
la Proiectul de hotărâre privind indexarea impozitelor şi taxelor locale care constau într-o anumită sumă în lei sau care sunt stabilite pe baza unei anumite sume în lei, pe baza ratei inflației aplicabile pentru anul fiscal 2025
Tinând cont de prevederile Titlului IX din Legea nr.227/2015 privind Codul fiscal cu modificările si completările ulterioare.


Indexarea impozitelor si taxelor locale este reglementată prin art. 491 din  Legea nr.227/2015 privind Codul fiscal, cu modificările si completările ulterioare: ”  art. 491    (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, tinând cont de rata inflatiei pentru anul fiscal anterior, comunicată pe site-urile oficiale ale Ministerului Finantelor Publice si Ministerului Dezvoltării Regionale si Administratiei Publice.

    (2) Sumele indexate conform alin. (1) se aprobă prin hotărâre a consiliului local si se aplică în anul fiscal următor. ...”.


Potrivit art. 454 din Legea nr.227/2015 actualizată, impozitele si taxele locale sunt după cum urmează:

    a) impozitul pe clădiri si taxa pe clădiri;

    b) impozitul pe teren si taxa pe teren;

    c) impozitul pe mijloacele de transport;

    d) taxa pentru eliberarea certificatelor, avizelor si autorizatiilor;

    e) taxa pentru folosirea mijloacelor de reclamă si publicitate;

    f) impozitul pe spectacole
    g taxele speciale
    h) alte taxe locale.
Întrucât cuantumul taxelor speciale și ale altor taxe locale nu sunt stabilite prin Codul fiscal, cu excepția taxei pentru îndeplinirea procedurii de divorț pe cale administrativă și a taxei pentru eliberarea de copii heliografice de pe planuri cadastrale sau de pe alte asemenea planuri, ci prin hotărâre a consiliului local, acestea nu intră sub incidența indexării; nivelurile taxelor speciale și ale altor taxe locale pentru anul 2025 vor fi stabilite prin hotărârea anuală a consiliului local de stabilire a impozitelor și taxelor locale, în condițiile art. 489 alin.(1) și (2) din Legea nr.227/2015, actualizată.


În ceea ce privește taxele judiciare de timbru și alte taxe de timbru prevăzute de lege, acestea nu intră în categoria impozitelor și taxelor locale, ci sunt venituri ale bugetului local, potrivit prevederilor art. 494 alin.(10), lit. b) din Legea nr.227/2015 actualizată.

Nivelurile acestor taxe se ajustează și se actualizează pentru a reflecta rata inflației în conformitate cu normele elaborate în comun de Ministerul Finanțelor Publice și Ministerul Dezvoltării Regionale și Administrației Publice, potrivit art. 494 alin.(11) din Legea nr.227/2015 actualizată, respectiv prin hotărâre a Guvernului, la propunerea Ministerului Finanțelor Publice și a Ministerului Justiției, potrivit art. 50 alin.(1) din O.U.G. nr.80/2013 privind taxele judiciare de timbru, cu modificările și completările ulterioare.

Intră sub incidența indexării și amenzile care constituie venit la bugetul local, prevăzute la art. 493 alin.(3) și (4) din Legea nr.227/2015 actualizată. 
Conform alin (1^1) al art. 491, prin excepție de la prevederile alin. (1) din art. 491, sumele prevăzute în tabelul prevăzut la art. 470 alin. (5) „În cazul unui autovehicul de transport de marfă cu masa totală autorizată egală sau mai mare de 12 tone” și (6) „În cazul unei combinații de autovehicule, un autovehicul articulat sau tren rutier, de transport de marfă cu masa totală maximă autorizată egală sau mai mare de 12 tone ’’se indexează anual în funcție de rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene și de nivelurile minime prevăzute în <LLNK 831999L0062C(02)      20>Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro și nivelurile minime, exprimate în euro, prevăzute în <LLNK 831999L0062C(02)      20>Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației.

  
Considerații de ordin economic: 

Potrivit site-ului oficial al Ministerul Lucrărilor Publice, Dezvoltării și Administrației, http://www.dpfbl.mdrap.ro/rata_inflatiei.html , rata inflației pentru anul 2024 este de 10,4%.
Nivelul inflației este comunicat de către Institutul Național de Statistică prin adresa nr. 10/12.01.2024.
Astfel, pentru anul 2025, impozitele și taxele locale care constau într-o anumită sumă în lei sau care sunt stabilite pe baza unei anumite sume în lei, precum și limitele amenzilor prevăzute la art. 493 alin.(3) și (4) din Legea nr.227/2015 actualizată se indexează cu rata inflației de 10,4%.

Având în vedere cele de mai sus,
PROPUN

Stabilirea, pentru anul 2025,  a nivelurilor impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, precum și limitele amenzilor prevăzute la art. 493 alin.(3) și (4) din Legea nr.227/2015 actualizată prin indexarea nivelurilor din Titlul IX al Legii nr.227/2015 actualizată cu rata inflației de 10,4%, conform anexei la prezenta.
Conform Art. 491 din Legea 227/2015 privind Codul fiscal - Indexarea impozitelor şi taxelor locale: (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice. (1^1) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.
Așadar, potrivit dizpozițiilor legale mai sus menționate, sumele indexate se aprobă prin Hotărâre a Consiliului Local și se aplică în anul fiscal următor. 

Menționez faptul că, indexarea impozitelor și taxelor locale cu rata inflației este o obligație a autorității deliberative. În temeiul art. 129 alin. 2 litera b), art. 139 alin. 3, art 140 și art. 196 alin. 1 litera a) din OUG 57/2019 privind Codul Administrativ, respectiv art. 491 din Legea 227/2015 privind Codul fiscal - Indexarea impozitelor şi taxelor locale, propun înspre aprobare de către Consiliul Local Liebling: Proiectul de hotărâre privind indexarea impozitelor şi taxelor locale care constau într-o anumită sumă în lei sau care sunt stabilite pe baza unei anumite sume în lei, pe baza ratei inflației aplicabile pentru anul fiscal 2025, cu rata inflației de 10,4% conform Anexei Nr. 1, începând cu anul 2025.


Întocmit 
                                                                                Marian-Bogdan MARCHETE

